[pic] | COMISIA COMUNITĂŢILOR EUROPENE |

Bruxelles, 30.8.2007

COM(2007) 485 final

2005/0042A (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, privind amendamentele Parlamentului European la poziţia comună a Consiliului referitoare la propunerea de

Decizie a Parlamentului European şi a Consiliului de stabilire a unui al doilea Program de acţiune comunitară în domeniul sănătăţii (2007-2013)

DE MODIFICARE A PROPUNERII COMISIEIîn conformitate cu articolul 250 alineatul (2) din Tratatul CE

2005/0042A (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, privind amendamentele Parlamentului European la poziţia comună a Consiliului referitoare la propunerea de

Decizie a Parlamentului European şi a Consiliului de stabilire a unui al doilea Program de acţiune comunitară în domeniul sănătăţii (2007-2013)

Procedura de codecizie A doua lectură

1. Introducere

În conformitate cu articolul 251 alineatul (2) paragraful al treilea litera (c) din Tratatul CE, Comisia emite un aviz privind amendamentele propuse de Parlamentul European în a doua lectură. Avizul Comisiei cu privire la amendamentele propuse de Parlament este prezentat în continuare.

2. Istoricul dosarului

Propunerea COM (2005)115 final[1] a fost transmisă Parlamentului European şi Consiliului la 15 aprilie 2005 în cadrul procedurii de codecizie în temeiul articolului 251 din Tratatul CE.

Comitetul Regiunilor şi-a dat avizul la 16 februarie 2006[2].

Comitetul Economic şi Social European şi-a dat avizul la 14 februarie 2006[3].

Parlamentul European şi-a dat avizul în primă lectură la 16 martie 2006.

Propunerea modificată COM (2006)234 final[4] în temeiul articolului 250 alineatul (2) din Tratatul CE a fost transmisă Parlamentului European şi Consiliului la 24 mai 2006.

În urma emiterii avizului de către Parlamentul European şi în temeiul articolului 251 alineatul (2) din Tratatul CE şi ulterior încheierii unui acord politic la 30 noiembrie 2006, Consiliul a adoptat o poziţie comună la 22 martie 2007[5]. Comunicarea Comisiei privind poziţia comună COM(2007)150 final a fost adoptată la 23 martie 2007.

Parlamentul European a adoptat o poziţie în a doua lectură la 10 iulie 2007.

3. Obiectul propunerii

Obiectivul programului este de a contribui la protejarea sănătăţii şi a siguranţei cetăţenilor prin acţiuni specifice în domeniul sănătăţii. Programul permite UE să completeze, să sprijine şi să aducă o valoare suplimentară politicilor statelor membre. Astfel, acesta contribuie la o mai mare solidaritate şi prosperitate în UE, protejând şi promovând sănătatea şi siguranţa oamenilor şi îmbunătăţind sănătatea publică. Programul pentru perioada 2007 – 2013 va avea trei obiective principale: îmbunătăţirea securităţii sanitare a cetăţenilor, promovarea sănătăţii, precum şi producerea şi difuzarea de informaţii şi cunoştinţe în domeniul sănătăţii.

Aceste obiective vor fi îndeplinite prin acţiuni şi instrumente combinate, în conformitate cu priorităţile stabilite în planurile anuale de activitate.

4. Avizul Comisiei privind amendamentele Parlamentului European

4.1. Generalităţi

La 10 iulie 2007, Parlamentul European a adoptat un pachet de compromis care fusese convenit cu Consiliul în vederea ajungerii la un acord în cadrul celei de-a doua lecturi.

S-au identificat modalităţi de a răspunde la preocupările Parlamentului cu privire la textul programului, prin aducerea de modificări textului, respectându-se în acelaşi timp spiritul propunerii modificate a Comisiei.

Comisia acceptă toate amendamentele. Concluzia pachetului de compromis a fost facilitată de o declaraţie trilaterală care citează regulile de flexibilitate bugetară corespunzătoare programelor UE în temeiul Acordului interinstituţional (articolul 37), privind programul de sănătate (a se vedea anexa).

4.2 Propunere modificată

În temeiul articolului 250 alineatul (2) din Tratatul CE, Comisia îşi modifică propunerea după cum se prevede mai sus.

ANEXĂ

DECLARAŢIA TRILATERALĂ PRIVIND AL DOILEA PROGRAM COMUNITAR ÎN DOMENIUL SĂNĂTĂŢII 2007-2013

Parlamentul European, Consiliul şi Comisia:

- împărtăşesc opinia că pentru al 2-lea Program de acţiune comunitară în domeniul sănătăţii (2007-2013) este necesar să se asigure mijloace financiare care să permită punerea deplină în aplicare a acestuia;

- invocă articolul 37 din Acordul interinstituţional privind disciplina bugetară şi buna gestiune financiară[6], care prevede că autoritatea bugetară şi Comisia se angajează să nu se abată cu mai mult de 5 % de la buget, cu excepţia cazului în care apar circumstanţe noi, obiective şi de lungă durată, ale căror motive specifice sunt precizate. Orice creştere care rezultă din această variaţie trebuie să rămână în limitele maxime existente pentru rubrica respectivă;

- confirmă hotărârea acestora de a evalua temeinic, în cadrul procedurii bugetare anuale, nevoile şi circumstanţele specifice Programului în domeniul sănătăţii.

[1] JO C 172, 12.7.2005.

[2] JO C 192, 16.8.2006.

[3] JO C 88, 11.4.2006.

[4] JO C 303, 13.12.2006.

[5] JO C 103E, 8.5.2007.

[6] JO C 139, 14.6.2006.